BMW E23

Η **BMW Σειρά 7 E23** ήταν ένα μεγάλο πολυτελές σεντάν αυτοκίνητο της κατηγορίας F, που κατασκευάστηκε από τη γερμανική αυτοκινητοβιομηχανία BMW, από τον Μάιο του 1977 έως τον Αύγουστο του 1986. Αντικατέστησε τη BMW Ε3 και αντικαταστάθηκε τον Ιούλιο του 1986 από τη BMW E32. Η Ε23 ήταν και η πρώτη γενιά της Σειράς 7. Συνολικά παρήχθησαν 285.029 αντίτυπα σειράς E23.

## Κινητήρες
thumb|left|BMW E23 με αερόσακο οδηγού.

Όλες οι εκδόσεις της BMW E23 συνδυάζονταν με τον 6-κύλινδρο 12-βάλβιδο βενζινοκινητήρα M30, που είχε χρησιμοποιηθεί και στις παλαιότερες E3 και E9. Αν και οι περισσότεροι κινητήρες της E23 έφεραν ηλεκτρονικό ψεκασμό καυσίμου (fuel injection), οι δύο βασικές εκδόσεις 728 και 730 μπορούσαν αρχικά να παραγγελθούν με καρμπυρατέρ Solex έως το 1979, όταν και οι δύο αντικαταστάθηκαν οριστικά από την 728i με ηλεκτρονικό ψεκασμό. Τα πρώτα μοντέλα με injection χρησιμοποίησαν το σύστημα L-jetronic της Bosch, ενώ τα μεταγενέστερα το πιο προηγμένο ψηφιακό Motronic, που ήταν επίσης της Bosch.

Παρά την ονομασία της, στην πράξη ακόμα και η κορυφαία έκδοση E23 745i που κυκλοφόρησε για πρώτη φορά στην αγορά τον Ιανουάριο του 1980, έφερε επίσης 6-κύλινδρους 12-βάλβιδους κινητήρες. Το όνομά της, για την ιστορία, δεν αντιπροσώπευε τον κυβισμό του κινητήρα, αλλά το γεγονός ότι έφερε και υπερσυμπιεστή (Turbo). Η χωρητικότητα (κυβισμός) του κινητήρα πολλαπλασιάστηκε με τον συντελεστή υπερπλήρωσης 1,4 και έδωσε το όνομα του μοντέλου, καθώς από τα 3.210 cm³ έδωσε ως αποτέλεσμα τον αριθμό 4.494 (→ 45). Φήμες της τότε εποχής ανέφεραν ότι η ονομασία προήλθε από τον δωδεκακύλινδρο κινητήρα V12 που είχε προγραμματιστεί εκείνη την εποχή, αλλά απορρίφθηκε για τον λόγο που αναφέρεται στην επόμενη παράγραφο. Η ονομασία του μοντέλου 745i διατηρήθηκε το 1983, όταν ο κυβισμός αυξήθηκε στα 3.430 cm³. Το 745i δεν ήταν διαθέσιμο στο Ηνωμένο Βασίλειο, διότι στα δεξιοτίμονα αντίτυπα η κολώνα του τιμονιού στα δεξιά δεν άφηνε χώρο για τον υπερσυμπιεστή. Ως εκ τούτου, υπήρχε μια έκδοση 735 ενισχυμένο από την Alpina αποκλειστικά για τη βρετανική αγορά.

Όπως προαναφέρθηκε, η BMW E23 εφοδιαζόταν αποκλειστικά με εξακύλινδρους σε σειρά I6 κινητήρες τύπου M30. Ωστόσο, μεγαλύτεροι κινητήρες σχεδιάστηκαν επίσης κατά τη διάρκεια της ανάπτυξης, μερικοί από τους οποίους είχαν ήδη δοκιμαστεί στην προκάτοχό της E23. Το τμήμα ανάπτυξης όμως, διαπίστωσε ότι οι οκτακύλινδροι κινητήρες V8 με κυβισμούς τεσσάρων έως πέντε λίτρων ήταν πολύ μεγάλοι και πολύ βαρείς. Ένας πιο σύγχρονος δωδεκακύλινδρος κινητήρας V12 απορρίφθηκε λόγω ανησυχιών για την προσφορά ενός «πολύ επιδεικτικού αυτοκινήτου» μετά τη δεύτερη πετρελαϊκή κρίση των ετών 1979 - 1981. Μεταγενέστερα, οι μηχανικοί της BMW δοκίμασαν ακόμα και τον οκτακύλινδρο κινητήρα 4.5 λίτρων από την Porsche. Ο λόγος για αυτό ήταν ότι αυτό το μηχανικό σύνολο εγκαταστάθηκε μόνο στην 928 της Porsche 928 και παρήχθη μόνο σε μικρές ποσότητες. Τελικώς όμως, δεν υπήρξε συνεργασία, καθώς η BMW διαπίστωσε ότι ο κινητήρας V8 της Porsche 928 με 240 ίππους δεν ήταν πιο ισχυρός και ήταν λιγότερο ελαστικός από τους δικούς της εξακύλινδρους σε σειρά κινητήρες. 

## Ενεργητική και παθητική ασφάλεια
thumb|right|BMW E23 με αερόσακο οδηγού.

Η BMW Σειρά 7 E23 ήταν εξαιρετικά πρωτοποριακή και καινοτόμα για την εποχή της στον τομέα της ασφάλειας. Από την πρώτη στιγμή, όλες οι εκδόσεις της E23 είχαν στάνταρ υδραυλικό τιμόνι και 4 δισκόφρενα, και τα δύο σπάνια για τα τότε στάνταρ. Το 1979, το μοντέλο εισήγαγε και προαιρετικό Σύστημα Αντιμπλοκαρίσματος Τροχών (ABS), σχεδόν ταυτόχρονα με την Mercedes-Benz. Μάλιστα κατά μια πρωτοφανή ιστορική ειρωνεία, το συγκεκριμένο σύστημα ABS είχε αναπτυχθεί από την Bosch και για τις δύο αντίπαλες αυτοκινητοβιομηχανίες. Τελικώς, το ABS έγινε στάνταρ στην E23 το 1984, ενώ ξεκινώντας από τον Απρίλιο του 1985 η Σειρά 7 E23 έγινε το πρώτο μοντέλο της BMW που προσέφερε έξτρα αερόσακο οδηγού, κάτι εξαιρετικά σπάνιο παγκοσμίως την εποχή της εισαγωγής του

## Τεχνικά στοιχεία
[thumb|right|BMW E23 735i του 1985 με [Καταλυτικός μετατροπέας|καταλύτη και, κατά συνέπεια, μειωμένης ισχύος στους 186 hp.]]

Η Ε23 παρουσιάστηκε τον Μάιο του 1977, αν και ένας μικρός αριθμός προ-παραγωγής της έκδοσης 730 είχε αρχίσει να παράγεται ήδη από τα τέλη του 1976. Σημειωτέον ότι στις Ηνωμένες Πολιτείες υπήρξε πολύ μικρότερη παλέτα εκδόσεων, καθώς κυκλοφόρησαν μόνο οι εξής 3 εκδόσεις:

* **733i** (1977 - 1979)
* **735i** (1979 - 1986)
* **L7** (μέσα 1985 - τέλη 1986, οι τελευταίες ως μοντέλα της σεζόν του 1987)

Η L7 διατέθηκε μόνο στη Βόρεια Αμερική, παρήχθη σε μόλις 1.500 αντίτυπα ετησίως, και ήταν μία πολυτελέστερη έκδοση της 735i, με στάνταρ αερόσακο οδηγού, δερμάτινο σαλόνι, δερμάτινη επένδυση στο ταμπλό και στις πόρτες, ηλεκτρικά ρυθμιζόμενη ηλιοροφή και μάλιστα συνδυάστηκε αποκλειστικά με 4-τάχυτο αυτόματο κιβώτιο. Γενικότερα, επίσης, όσες Ε23 είχαν εξαχθεί στις Ηνωμένες Πολιτείες έφεραν πληρέστερο εξοπλισμό από τα αντίστοιχα μοντέλα ευρωπαϊκών προδιαγραφών.

Όλοι οι κινητήρες της Ε23 ήταν βενζίνης. Τον Αύγουστο του 1982, έλαβε χώρα ένα σημαντικό λίφτινγκ στο μοντέλο, με εμφανέστερες αλλαγές τους νέους καθρέφτες από πλαστικό, που αντικατέστησαν τους παλαιομοδίτικους μεταλλικούς, καθώς και το μπροστινό μέρος, που αναθεωρήθηκε και έγινε πιο αεροδυναμικό.

### 1977 - 1979

### 1979 - 1986

Η βασική έκδοση κυβισμού 725i ήταν διαθέσιμη μόνο στις βαυαρικές αρχές, οι οποίες προέβλεπαν τότε ένα ανώτατο όριο ισχύος στους 150 hp για την αγορά εταιρικών αυτοκινήτων.

### Επιδόσεις
thumb|right|BMW E23 / μπροστινό προφίλ.
thumb|right|BMW E23 / πίσω προφίλ.

Τα νούμερα αναφέρονται στα μοντέλα με μηχανικό κιβώτιο ταχυτήτων. Σε όσα κυκλοφόρησαν με αυτόματο κιβώτιο, οι επιδόσεις ήταν κάπως χαμηλότερες:

### Καθαρό βάρος

Με τονισμένους αριθμούς, οι εκδόσεις με αυτόματο κιβώτιο:

## Συνολική παραγωγή

Ακολουθεί ο αριθμός των αντιτύπων της κάθε έκδοσης, που κατασκευάστηκαν συνολικά σε όλα τα έτη παραγωγής της Ε23:

## Αναφορές


## Βιβλιογραφία
* Automobil Revue, Katalognummern 1977 & 1979.
* Hanns-Peter Rosellen: Das weiß-blaue Wunder. BMW - Geschichte und Typen. Seewald Verlag, Stuttgart 1983, ISBN 3-512-00650-7.

## Εξωτερικοί σύνδεσμοι

* www.bmw-blog.com/ The first BMW 7 Series – E23
* www.topspeed.com/cars/ BMW 7 Series/ a look back

E23
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα